Doi români care şi-au părăsit ţara în căutarea unei vieţi mai bune au ajuns exponate în Suedia. Este vorba despre un cuplu de cerşetori, care participă acum la o expoziţie organizată într-o galerie de artă din Malmo.

Organizatorul evenimentului i-a observat pe stradă şi i-a invitat să participe la proiect.

Cei doi stau într-o cameră goală şi nu au voie să interacţioneze cu vizitatorii. Ei trebuie să stea acolo două ore pe zi, iar cu banii încasaţi speră să se poată întoarce acasă.

Prin această expoziţie, care reprezintă o formă neobişnuită de artă, organizatorul a vrut să le atragă atenţia suedezilor la diferenţele care există în societate.